593 MALVACEAE: USUS. 594 
rouge, ulterior Oseille de Guinée blanche audit. Herba 
more Rumicis acetosae cocta libenter consumitur, calyces 
autem et petala carnosa cum saccharo cocta bellaria gratissima 
offerunt. 
Flores Abutili purpurascentis Lk. Bencáo de Dios Brasi- 
liensium per totum imperium cum carne concocti olera grata 
largiri feruntur. In regionibus Europaeis quibusdam non 
minus herba Malvarum pro olere adhibetur et cibus ex 
ea confectus obstructionibus gravissimis haud inefficax traditur. 
Semina Malvacearum nonnullarum oleosa exprimuntur. 
Gossypii species magnam quantitatem olei includunt, quod in 
statu rudi sordide flavescenti-nigrum subtenax vix aliter quam 
pro axungia machinarum in usu est, purificatum autem nunc 
materiem desideratam ad saponum fabricationem offert; quod 
restat post expressionem pecudibus alimentum bonum donat. 
Oleum Hibisei cannabini L. contra quam maxime limpidum 
et perclarum non solum ad lampades urendas sed etiam ad 
cibum humanum idoneum est. 
Hibiscus rosa sinensis L., ut nomen indicat, civis Asiae 
orientalis extremae originarius nunc in regiones calidiores 
omnes terrae introductus, ubique floribus atramentum ad caligulas 
nigrescendas praebet. 
In hortis flores speciosissimi Malvacearum nullibi frustra 
quaeruntur. Praeter speciem nunc salutatam Hibisei, qui 
plurimis propter colorem intense rubrum speciosissimum ante- 
ponitur, Hibiscus lampas Cav., Abutilon Darwinii Hook. fil., A. 
striatum Dicks., A. venosum Walp. et species aliae multae et 
hybridae ex iis eductae in tropicis et regionibus calidioribus 
zonae temperatae, apud nos autem in caldariis frequenter coluntur 
et decus nemorum artificialium faciunt. In hortis Europaeis 
Malvaceae partem insignem thesauri plantarum jam ex anti- 
quissimis temporibus efformant. Jam imperator CAROLUS 
MAGNUS in edicto suo quod capitularia nominatur, Malvam 
roseam L. et M. silvestrem L., Althaeam officinalem L. et A. 
trimestrem L. inter plantas enumeravit, quas ob salubritatem 
agricolas plantare jussit. Illae ut Hibiscus syriacus L. frutex 
elatus, severitatem hiemis optime tolerant. Semina Hibisci 
abelmoschi L. suaviter Moschum odorant; sub titulo granorum 
moschatorum haec olim contra spasmos laudaverunt, nunc 
hinc inde ad aquas et sapones odoratos fabricandos adhibentur. 
Momenti multo majoris autem utilitas Malvacearum 
quarundam propter fibras ad fabricationem filorum et textuum 
est. Duplex earum origo se praebet: partim e cortice, partim 
e pilis seminum sumuntur. Qwuod fibras corticales attinet, 
cellulae eas componentes elongatae  incrassatae fusiformes 
poris minutissimis pertusae, ad fasciculos regulariter conjunctae 
illas associationes trachearam et tracheidarum externe comi- 
tantur, quas Germani Gefässbündel appellant: E cortice 
facile trahi possunt et taenias. tenacissimas efformant, quae 
materiem saepe egregiam ad lina funes orasque fabricanda 
aptae sunt. Malvaceae caulibus elatis strictis et parce ramosis 
instruetae sine ulla dubitatione omnes adhiberi queunt, at 
liber Wissadulae periplocifoliae Prsl. et W. hernandioides Grcke. 
probabiliter Americae australis autochthonae nunc in India 
orientali eultae optimus videtur. Tenacitas Urenae lobatae 
L. et U. sinuatae L. quoque in regionibus calidioribus orbis 
terrarum quas incolunt laudatur, non minus in India orientali 
Hibiscus cannabinus L., Sida cordifolia L. et Sida rhombifolia L., 
in China Abutilon Avicennae Sweet, in Europa mediterranea 
Lavatera arborea L., Althaea cannabina L., in America boreali 
Napaea dioica Mehx. propter fibras firmas colliguntur vel in 
agris coluntur. In Brasilia et in Africae littore occidentali 
et in Malesia Hibiscus tiliaceus L. funes durissimos incolis 
donat; ulterioribus aqua detrimentum ullum omnino non infert ; 
si contra liquor eos perpetuo circumluit, optime conservantur, 
exsiccati autem prius solvuntur et dilabuntur. 
Rami tenacissimi specierum frutescentium Sidae, quae 
a Brasiliensibus Vassoura vel Vassourinha nuncupantur 
(e. g. S. acuta Burm.), ad scopas saepissime inserviunt. 
Liber pertusus Hibisci elati L., cujus fibrae gracillime 
inter se connexae adspectum peculiarem et amoenum textorum 
reticulatorum offerunt, colore intense flavo in America cen- 
trali et australi frequenter ad cylindros Tabaci, quos Cigarren 
Germanice vocant, colligandos adhibetur. 
Materies fibrosa, quae gravitate et dignitate omnes alias 
quam maxime superat, origine ab iis de quibus nunc disserui- 
mus, longe distat. Lana gossypii ex epidermide seminum 
excrescit et fila tenerrima, tenuissima, flexibillima et subtilis- 
sima, vulgo pure alba e cellula unica sola efformata, parietibus 
transversalibus haud articulata praebet; haec a lateribus sub- 
compressa plus minus torta potius taeniam quam tubum exiguum 
aequant.  Gossypuü genus, quod nunc extra ullius dubitationis 
aleam esse videtur, in utraque parte orbis terrarum autoch- 
thonum fuit; nam jam Peruviani, antequam Americam cl. Co- 
LUMBUS invenit, vestimenta e Gossypio texta cognoverunt. 
Species neogaea probabiliter G. Barbadense L., G. herbaceum L. 
et G. arboreum L. contra orbi gerontogaeo propria sunt; ulterius 
in Africa occidentali sponte invenerunt, prius nullo loco tali 
modo provenit, ut certe pro indigeno habeatur. 
Culturam jam antiquissimis temporibus Indi orientales 
et probabiliter quoque Arabes exercuerunt; nam praeter nomina 
veterum Gossypium, Bombax*) et Karpas Indorum, quae 
omnia in linguis Indicis vel Persicis radicem habent, vox 
Cutn certissime originis Arabicae est. Ulterior principium 
nominum fere omnium nationum factum est: Cotton Anglorum 
et Franco-Gallorum, Cottone Italorum et Lusitanorum, 
Kattun Germanorum vocem eandem paullisper modo mutatam 
repetit. Aegypti veteres, ut scriptores quidam priores asserue- 
runt, Gossypium haud cognoverunt et vix ante imperium 
Ptolemaeorum planta in hanc regionem introducta est. Pannos 
quibus Aegypti corpora mortuorum circumvelabant linteas 
fuisse, cl. UxcER primus demonstravit. 
Inter pilos albos longiusculos 1—4 cm. metientes lana 
multo brevior densissima velutina viridescens exstat, quae 
nunc semina toto ambitu, nunc prope apicem vel basin modo 
vestit. Haec ad fila conficienda omnino haud idonea dirimitur 
et apparatu quodam deflatur. Pili longiores machina quadam 
pectuntur et carminantur et commixti substantiam offerunt, 
quam omnes fere populi nomine communi salutant: Germanis 
*) An Bombax, de quo cl. SrRABO secundum relationes militum 
ALEXANDRI MAGNI disseruit Gossypium significet, an potius lana Ceibae 
pentandrae Gürtn. (Eriodendron anfractuosum DC.) hodie non satis constat. 
Descriptio arboris elatae, et usus lanae apud Indos cum Gossypio non 
quadrat. 
